जिले के माधोटांडा पीलीभीत मार्ग पर माला रेंज में एक बाघिन का शव संदिग्ध परिस्थितियों में पड़ा मिला। अफसरों ने शव को पोस्टमार्टम के लिए बरेली भेज दिया है। वन विभाग के अधिकारियों का दावा है कि बाघिन किसी वाहन के द्वारा हादसे का शिकार लग रही है। फिलहाल पोस्टमार्टम रिपोर्ट का इंतजार किया जा रहा है।
 पीलीभीत टाइगर रिजर्व के अंतर्गत माला रेंज में सिद्धबाबा स्थल से कुछ दूर मंगलवार की रात शव पड़ा होने की जानकारी अफसरों को मिलने की चर्चा है। हालांकि इसकी पुष्टि बुधवार को पूर्वान्ह में हो सकी। मौके पर पहुंचे फील्ड डायरेक्टर जावेद अख्तर, डिप्टी डायरेक्टर नवीन खंडेलवाल ने पशु चिकित्सक दक्ष गंगवार के साथ पहुंच कर जानकारी जुटाई। प्रथम दृष्टया सड़क किनारे पड़ी बाघिन के सर और नाक में गहरे चोटों के निशान का दावा किया गया है। अंदाजा लगाया जा रहा है कि बाघिन की मौत किसी अज्ञात बड़े वाहन की टक्कर से हुई हो। फिलहाल इस मामले में अधिकारियों का कहना है की पोस्टमार्टम रिपोर्ट के बाद ही बाघिन की मौत की सही वजह सामने आ सकेगी।
 
जिले के माधोटांडा पीलीभीत मार्ग पर माला रेंज में एक बाघिन का शव संदिग्ध परिस्थितियों में पड़ा मिला। अफसरों ने शव को पोस्टमार्टम के लिए बरेली भेज दिया है। वन विभाग के अधिकारियों का दावा है कि बाघिन किसी वाहन के द्वारा हादसे का शिकार लग रही है। फिलहाल पोस्टमार्टम रिपोर्ट का इंतजार किया जा रहा है। पीलीभीत टाइगर रिजर्व के अंतर्गत माला रेंज में सिद्धबाबा स्थल से कुछ दूर मंगलवार की रात शव पड़ा होने की जानकारी अफसरों को मिलने की चर्चा है। हालांकि इसकी पुष्टि बुधवार को पूर्वान्ह में हो सकी। मौके पर पहुंचे फील्ड डायरेक्टर जावेद अख्तर, डिप्टी डायरेक्टर नवीन खंडेलवाल ने पशु चिकित्सक दक्ष गंगवार के साथ पहुंच कर जानकारी जुटाई। प्रथम दृष्टया सड़क किनारे पड़ी बाघिन के सर और नाक में गहरे चोटों के निशान का दावा किया गया है। अंदाजा लगाया जा रहा है कि बाघिन की मौत किसी अज्ञात बड़े वाहन की टक्कर से हुई हो। फिलहाल इस मामले में अधिकारियों का कहना है की पोस्टमार्टम रिपोर्ट के बाद ही बाघिन की मौत की सही वजह सामने आ सकेगी।